Presidència del Govern de l'Estat
En tot cas aquesta competència inclou l'ordenació administrativa, la planificació i la gestió de les obres hidràuliques que no es qualificades d'interès general.
La societat estatal Depuradora del Baix Llobregat, SA, i l'Agència Catalana de l'Aigua van subscriure, amb data 21 de desembre de 2001, un Conveni de col·laboració relatiu a la construcció de les obres d'ampliació a tractament biològic de la depuradora del Besòs i de reutilització de l'efluent de l'estació depuradora d'aigües residuals (d'ara endavant, EDAR) del Baix Llobregat, pel qual s'atribueix a l'Agència Catalana de l'Aigua la condició d'usuària de les obres de reutilització de l'efluent de l'EDAR del Baix Llobregat.
Pel Reial decret 2646/1985, de 27 de desembre, es van traspassar a la Generalitat de Catalunya les funcions, els serveis i els mitjans corresponents en matèria d'obres hidràuliques, i ara escau completar i ampliar el traspàs efectuat.
Finalment, el Reial decret 1666/1980, de 31 de juliol, determina les normes i el procediment a què s'han d'ajustar els traspassos de funcions i serveis de l'Administració de l'Estat a la Generalitat de Catalunya.
De conformitat amb el que disposa el Reial decret esmentat, que també regula el funcionament de la Comissió Mixta de Transferències que preveu la disposició transitòria segona de l'Estatut d'autonomia de Catalunya, la Comissió va adoptar en la reunió del dia 29 de juliol de 2008 l'oportú Acord sobre ampliació de mitjans patrimonials adscrits als serveis traspassats a la Generalitat de Catalunya pel Reial decret 2646/1985, de 27 de desembre, en matèria d'obres hidràuliques (reutilització de l'efluent de l'estació depuradora d'aigües residuals del Baix Llobregat), que eleva al Govern perquè s'aprovi mitjançant reial decret.
En virtut d'això, en compliment del que estableix la disposició transitòria segona de l'Estatut d'autonomia de Catalunya, a proposta de la ministra d'Administracions Públiques, i amb deliberació prèvia del Consell de Ministres en la reunió d'1 d'agost de 2008,
S'aprova l'Acord de la Comissió Mixta que preveu la disposició transitòria segona de l'Estatut d'autonomia de Catalunya sobre l'ampliació de mitjans patrimonials adscrits als serveis que traspassa a la Generalitat de Catalunya el Reial decret 2646/1985, de 27 de desembre, en matèria d'obres hidràuliques (reutilització de l'efluent de l'estació depuradora d'aigües residuals del Baix Llobregat), adoptat pel Ple de la Comissió esmentada en la sessió del dia 29 de juliol de 2008, i que es transcriu com a annex d'aquest Reial decret.
En conseqüència, es traspassen a la Generalitat de Catalunya els béns, els drets i les obligacions corresponents en els termes que resulten del mateix acord i de la relació annexa número 1.
L'ampliació de mitjans patrimonials a què es refereix aquest Reial decret té efectivitat a partir del dia que assenyala l'Acord de la Comissió Mixta esmentada, sense perjudici que el Ministeri de Medi Ambient i Medi Rural i Marí produeixi fins aleshores, si escau, els actes administratius necessaris per mantenir els serveis en el mateix règim i nivell de funcionament que tinguessin en el moment de l'adopció de l'Acord.
Aquest Reial decret es publica simultàniament en el Butlletí Oficial de l'Estat i en el Diari Oficial de la Generalitat de Catalunya, i entra en vigor l'endemà de la publicació.
Palma de Mallorca, 1 d'agost de 2008
Ministra d'Administracions Públiques
La senyora Pilar Andrés Vitoria i el senyor Xavier Bernadí i Gil, secretaris de la Comissió Mixta que preveu la disposició transitòria segona de la Llei orgànica de reforma de l'Estatut d'autonomia de Catalunya
Que en el Ple de la Comissió Mixta de Transferències de 29 de juliol de 2008 es va adoptar un Acord sobre l'ampliació de mitjans patrimonials adscrits als serveis traspassats a la Generalitat de Catalunya pel Reial decret 2646/1985, de 27 de desembre, en matèria d'obres hidràuliques (reutilització de l'efluent de l'estació depuradora d'aigües residuals del Baix Llobregat), en els termes que s'expressen a continuació:
A) Normes constitucionals, estatutàries i legals en què s'empara l'ampliació de mitjans traspassats
En tot cas aquesta competència inclou l'ordenació administrativa, la planificació i la gestió de les obres hidràuliques que no siguin qualificades d'interès general.
La societat estatal Depuradora del Baix Llobregat, SA, i l'Agència Catalana de l'Aigua van subscriure, amb data 21 de desembre de 2001, un conveni de col·laboració relatiu a la construcció de les obres d'ampliació a tractament biològic de la depuradora del Besòs i de reutilització de l'efluent de l'estació depuradora d'aigües residuals (d'ara endavant, EDAR) del Baix Llobregat, pel qual s'atribueix a l'Agència Catalana de l'Aigua la condició d'usuària de les obres de reutilització de l'efluent de l'EDAR del Baix Llobregat.
La disposició transitòria segona de l'Estatut d'autonomia de Catalunya i el Reial decret 1666/1980, de 31 de juliol, estableixen les normes i les condicions a les quals s'han d'ajustar els traspassos de funcions i serveis de l'Administració de l'Estat a la Generalitat de Catalunya.
Pel Reial decret 2646/1985, de 27 de desembre, es van traspassar a la Generalitat de Catalunya les funcions, els serveis i els mitjans corresponents en matèria d'obres hidràuliques.
Sobre la base d'aquestes previsions constitucionals, estatutàries i legals, és procedent completar el traspàs aprovat al seu moment i ampliar els mitjans patrimonials traspassats en matèria d'obres hidràuliques a la Generalitat de Catalunya.
B) Béns, drets i obligacions que s'amplien
Es traspassa a la Generalitat de Catalunya la titularitat dels béns que integren les obres de reutilització de l'efluent de l'estació depuradora d'aigües residuals del Baix Llobregat que s'especifiquen en la relació adjunta núm. 1.
C) Documentació i expedients dels mitjans que s'amplien
El lliurament de la documentació i els expedients dels mitjans que s'amplien s'ha d'efectuar en el termini de tres mesos des de la publicació del reial decret pel qual s'aprovi aquest Acord.
D) Data d'efectivitat de l'ampliació
L'ampliació de mitjans objecte d'aquest Acord té efectivitat a partir de l'endemà de la publicació simultània en el Butlletí Oficial de l'Estat i en el Diari Oficial de la Generalitat de Catalunya.
Per donar-ne constància, expedim aquesta certificació.
Secretaris de la Comissió Mixta
Béns de titularitat estatal que integren les obres de reutilització de l'efluent de l'EDAR del Baix Llobregat
Prolongació del col·lector de salmorres de la conca potàssica del Llobregat, tram II.
Prolongació del col·lector de salmorres de la conca potàssica del Llobregat, tram III.
Prolongació del col·lector de salmorres de la conca potàssica del Llobregat, tram IV.
Tram I de bombament i conduccions per a la reutilització de l'efluent de l'EDAR del Baix Llobregat.
Tram II de bombament i conduccions per a la reutilització de l'efluent de l'EDAR del Baix Llobregat.
Tram III de bombament i conduccions per a la reutilització de l'efluent de l'EDAR del Baix Llobregat.
Tram IV de bombament i conduccions per a la reutilització de l'efluent de l'EDAR del Baix Llobregat.
Construccions relatives al tractament terciari de l'EDAR del Baix Llo-bregat.
Ampliació del tractament biològic per a l'eliminació de nutrients de l'EDAR del Baix Llobregat.
Instal·lacions contra la intrusió salina a l'aqüífer del Baix Llobregat (1a fase).